Omulambo gwe gwazuuliddwa baliraanwa be ne bba bwe baamenye oluggi lw'omuzigo mw'abadde asula.
Abatuuze baategeezezza nga bwe baasembye okumulabako ku Lwomukaaga akawungeezi ng'ava kugula nkoko gy'anaalya ku Paasika.
Omukyala eyategeerekese nga Ssenga Annet yategeezezza nti, "Nze akawungezi k'eggulo nnalabye Naikoba ng'ali ne Ibanda era olwamubuuzizza obumuluma, n'akyama we nkolera n'antegeeza ng'abasajja ababiri be yabadde nabo bwe bamukanda ssente nnusu 1,000/- ng'alinawo 500/- era ne mmuwa 500/- ebirala era olwazimuwadde n'aziwa Ibanda olwo omugenzi n'akwata enkoko ye n'agenda ewuwe wabula Ibanda ne munne baasigadde bamugoberera," Ssenga Annet bwe yagambye.
Abaserikale ba poliisi okuva e Nakibizzi n'e Njeru baakutte Gerald Ibanda, 25, ne Steven Kato ne baggalirwa ate omulambo ne gutwalibwa mu ggwanika ly'eddwaaliro e Jinja.